**H O T Ă R Â R E A NR. 37**

**din 15 martie 2017**

**privind aprobarea**  **finanțarea multianuală a obiectivului de investiții**

**”Amenajare parcare Parc Balnear Toroc”,**

**in valoare estimată de 2.800.000 lei**

**Consiliul local al Municipiului Dej,** întrunit în **ședința de îndată** din data 15 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 5.395 din data de 14 martie 2017, al Direcției Tehnice din cadrul Primăriei Municipiului Dej, prin care se propune finanțarea multianuală a obiectivului de investiții ”Amenajare parcare Parc Balnear Toroc”, în **valoare estimată de 2.800.000 lei cu TVA inclus,** după cum urmează:

- **în anul 2017 – valoarea de 2.000.000 lei**

**- în anul 2018 – valoarea de 800.000 lei**

În conformitate cu prevederile Legii Nr. 273/ 2006 - privind finanțele publice locale, cu modificările și completările ulterioare, art. 4, alin. (5) și (6), cu privire la finanțarea multianuală și art. 19, alin. (2), cu privire la rectificarea bugetului de venituri și cheltuieli și a art. 4 din Legea Nr. 500/ 2002 privind finanțele publice.

În temeiul prevederilor art. 36, alin. (4), lit. a) și d) și art.45 așin.2 lit.a din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** finanțarea multianuală a obiectivului de investiții ”Amenajare parcare Parc Balnear Toroc”, în **valoare estimată de 2.800.000 lei cu TVA inclus**, după cum urmează:

- **în anul 2017 – valoarea de 2.000.000 lei**

**- în anul 2018 – valoarea de 800.000 lei**

**Art. 2.** Cu ducerea la îndeplinire a prevederilor prezentei hotărâri se încredinţează Direcţia Tehnică şi Direcţia Economică din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 17**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**